Pressemelding
Tjuvholmen, 26. januar 2017

**THE THIEF kåret til Årets Veiviser**

**Hotellet THE THIEF ble kårets til Årets Veiviser 2016 under reiselivsbransjens årlige prisutdeling, HSMAI Prisene, i går kveld. Prisen er den tredje i rekken av høythengende utmerkelser på kort tid for hotellet på Tjuvholmen.**

- Jeg må klype meg selv i armen. Å bli kåret til Årets Veiviser av reiselivsbransjen selv henger utrolig høyt. En fantastisk anerkjennelse av alle på hotellet, og innsatsen de legger ned hver eneste dag, sier hotelldirektør Jarle Moen.

HSMAI Prisene er det norske reiselivets årlige kåring av de beste markedsførerne i bransjen. Vinnere kåres innen en rekke kategorier, og i år gikk prisen for Årets Veiviser til THE THIEF på Tjuvholmen. I sin begrunnelse skriver juryen at THE THIEF tør å tenke annerledes, tar modige valg og har markert seg på et nytt nivå i norsk reiseliv. THE THIEF blir også beskrevet som en veiviser i bruk av PR og sosiale medier for å oppnå internasjonal oppmerksomhet.

- Juryens begrunnelse er spesielt hyggelig. Siden dag én har THE THIEF vært en rockestjerne i norsk hotellbransje. Om lag 70 prosent av våre gjester kommer fra utlandet. Reisevante gjester, med skyhøye forventninger. For å konkurrere med de beste internasjonalt er det helt avgjørende å tørre litt mer enn andre, og hele tiden forbedre oss, sier Petter A. Stordalen. eier av de frittstående hotellene innen Nordic Resorts.

Prisen for Årets Veiviser 2016 kommer som den tredje i rekken av høythengende utmerkelser for THE THIEF de siste månedene. I desember ble de listet på reiselivsmagasinet Condé Nast Travelers Gold List for andre år på rad, hotellbransjens motstykke til Michelin-guiden, og i januar ble THE THIEF kåret til Årets Hotell på Grand Travel Awards.

- Vi er utrolig glade for disse utmerkelsene, og ser på dem som en viktig anerkjennelse av teamet på hotellet, og jobben de gjør. Når Condé Nast Traveler sier vi er ”prime mover” i bransjen internasjonalt, er det klar vi blir stolte. At vi fortsetter å vinne priser, selv etter fire år i drift, er et signal om at vi har klarer å levere kvalitet over tid for våre gjester, sier Moen.

For ytterligere informasjon, kontakt:
Siri Løining
Kommunikasjonssjef
Mobil: +47 480 98 814
Email: siri.loining@thethief.com
www.thethief.com